[{"text_idx": "#000000", "text": "Ydych chi\u2019n caru\u2019r ardal rydych chi\u2019n gweithio ynddi? Hoffech chi chwarae rhan i ddiogelu ei dyfodol cynaliadwy a chyfrannu at y nod o wneud Yr Wyddfa yn fynydd di-blastig cyntaf y byd?"}, {"text_idx": "#000001", "text": "All eich busnes chi droi syniad yn realiti?"}, {"text_idx": "#000002", "text": "Yr Wyddfa yw mynydd prysuraf Cymru. Mae cannoedd o filoedd yn cerdded i\u2019r copa eiconig bob blwyddyn. Mae sbwriel yn dod yn fygythiad gwirioneddol i ddyfodol cynaliadwy\u2019r mynydd ac i fynd i\u2019r afael a\u0302\u2019r sefyllfa, mae Awdurdod y Parc Cenedlaethol yn arwain ymgyrch i wneud Yr Wyddfa yn fynydd di-blastig cyntaf y byd."}, {"text_idx": "#000003", "text": "Gall eich busnes gyfrannu at droi\u2019r syniad hwnnw\u2019n realiti. Mae\u2019r Awdurdod yn gwahodd busnesau yn Eryri i ymuno a\u0302\u2019r daith gynaliadwyedd a dod yn fusnes achrededig Yr Wyddfa Di-blastig. Bydd y cynllun hygyrch ond uchelgeisiol hwn yn helpu eich busnes i lwyddo ar y daith di-blastig."}, {"text_idx": "#000004", "text": "Caiff eich busnes ei achredu ag achrediad Copa \u2018Aur\u2019 pan fo 90% o\u2019ch masnachu dydd i ddydd yn ddi-blastig."}, {"text_idx": "#000005", "text": "Caiff eich busnes ei achredu ag achrediad Glaslyn \u2018Arian\u2019 pan fo 60% o\u2019ch masnachu dydd i ddydd yn ddi-blastig."}, {"text_idx": "#000006", "text": "Caiff eich busnes ei achredu ag achrediad Llydaw \u2018Efydd\u2019 pan fo 40% o\u2019ch masnachu dydd i ddydd yn ddi-blastig."}, {"text_idx": "#000007", "text": "Mae llawer o fusnesau o amgylch ardal Yr Wyddfa eisoes wedi\u2019u hachredu ac yn gwneud newidiadau i\u2019w gweithgarwch i gyfrannu at ddyfodol cynaliadwy\u2019r ardal."}, {"text_idx": "#000008", "text": "\u201cYn ein gwesty gwely a brecwast ar odre\u2019r Wyddfa, rydyn ni\u2019n credu yn harddwch a chadwraeth y byd naturiol o\u2019n cwmpas. Dyna pam rydyn ni wedi ymrwymo i leihau ein defnydd o blastigau untro. Drwy wneud hynny, rydyn ni\u2019n gallu amddiffyn yr amgylchedd syfrdanol y mae ein gwesteion yn dod i\u2019w brofi a helpu i sicrhau bod ei harddwch yn parhau i ymwelwyr a\u0302\u2019r ardal yn y dyfodol."}, {"text_idx": "#000009", "text": "Bob tro rydyn ni wedi gwneud rhywbeth i gael gwared ar blastigau untro, mae\u2019n teimlo ein bod ni wedi gwella ansawdd yr hyn rydyn ni\u2019n ei wneud,\u201d"}, {"text_idx": "#000010", "text": "\u2014Fiona a Rob, Plas Coch, Llanberis"}, {"text_idx": "#000011", "text": "\u201cMae Glaslyn Pizzeria a Gelateria yn falch o fod wedi partneru gyda Yr Wyddfa Ddi-blastig wrth i ni rannu amcanion cyffredin o hyrwyddo twristiaeth gynaliadwy a diogelu\u2019r amgylchedd ar gyfer cenedlaethau\u2019r dyfodol. Rydym wedi ymrwymo i leihau ein gwastraff plastig a dod o hyd i ffyrdd arloesol o leihau ein defnydd o plastigion untro."}, {"text_idx": "#000012", "text": "Rydym wedi cymryd sawl cam i leihau ein heffaith amgylcheddol megis cael gwared ar blastigion untro a polystyrene, trosi i gwmni rheoli gwastraff \u2018Zero to Landfill\u2019 a gwerthu diodydd mewn caniau yn hytrach na photeli plastig untro. Rydym yn bwriadu datblygu ystod o gynwysyddion tecawe\u0302 y gellir eu hailddefnyddio i leihau gwastraff ymhellach ac ar o\u0302l cyflawni ein Statws Arian drwy weithio gydag Alec ym Mharc Cenedlaethol Eryri i gyrraedd y lefel Aur (Copa).\u201d"}, {"text_idx": "#000014", "text": "\u201cRydym yn gyffrous i fod yn rhan o\u2019r cynllun hwn ac i ddechrau ar y llwybr di-blastig gyda Pharc Cenedlaethol Eryri. Ein nod yw chwarae ein rhan drwy godi ymwybyddiaeth o broblem plastigion a sbwriel cyffredinol, a lleihau ein defnydd o blastigion untro lle bo hynny\u2019n ymarferol. Roedd yr archwiliad yn hawdd i\u2019w gynnal a rhoddodd gynllun gweithredu clir i ni o sut y gallem ddod yn fusnes mwy cynaliadwy!\u201d"}, {"text_idx": "#000016", "text": "\u201cRydym wedi bod yn edrych ar sut y gallwn leihau ein defnydd o becynnu plastig yn y gwesty a\u2019n ho\u0302l troed yn gyffredinol ers peth amser, felly rydym wedi bod yn gweithio gyda busnesau lleol fel Cole & Co i gyrraedd y nod hwnnw. Rydym felly yn falch o fod yn gweithio gyda\u2019r Awdurdod i hybu ein huchelgeisiau o fod yn ddarparwr cynaliadwy, tra\u2019n cael effaith uniongyrchol ar y rhan hardd hon o\u2019r byd! Mae ein hymdrechion eisoes wedi\u2019u cydnabod gydag achrediad Glaslyn (Arian) gan y Parc Cenedlaethol ac edrychwn ymlaen i symud ymhellach ar hyd y llwybr di-blastig erbyn y tro nesaf y byddwn yn cael ein harchwilio!\u201d"}, {"text_idx": "#000023", "text": "Mae\u2019r cynllun yn un hygyrch gyda dim ond sgo\u0302r o 40% yn ofynnol i ddod yn fusnes lefel Llydaw (Efydd). Mae\u2019n dod yn fwyfwy heriol gyda sgo\u0302r o 90% yn ofynnol i ddod yn fusnes lefel Copa (Aur)."}, {"text_idx": "#000024", "text": "Yn gyntaf oll, bydd eich busnes yn cael effaith uniongyrchol ar ddyfodol cynaliadwy Yr Wyddfa ac yn cyfrannu at economi ymwelwyr mwy cynaliadwy yn Eryri."}, {"text_idx": "#000025", "text": "Am gymryd rhan ac ennill sgo\u0302r o 40% +, byddwch yn derbyn sticer ffenestr, tystysgrif, ac asedau digidol i\u2019w defnyddio ar eich sianeli cyfryngau cymdeithasol. Bydd eich cyfranogiad hefyd yn cael ei hyrwyddo gan Awdurdod y Parc Cenedlaethol ar ein sianeli cyfryngau cymdeithasol, gwefan ac unrhyw sylw yn y wasg a all godi."}, {"text_idx": "#000026", "text": "Bydd eich archwiliad yn cael ei gynnal mewn person gan Swyddog Yr Wyddfa Di-blastig. Byddwch yn derbyn cyngor, arweiniad ac awgrymiadau ar leihau\u2019r defnydd o blastig untro a rheoli gwastraff yn well yn eich busnes. Y Swyddog fydd eich pwynt cyswllt canolog a bydd yn cynorthwyo gydag unrhyw ymholiadau wrth i chi gychwyn ar y llwybr di-blastig."}, {"text_idx": "#000028", "text": "We will aim to audit businesses twice a year, with the aim of continually appraising and celebrating businesses\u2019 efforts and progress on the Plastic Free Path."}, {"text_idx": "#000029", "text": "Bydd yr Awdurdod yn anleu i archwilio\u2019ch busnes ddwywaith i flwyddyn gyda\u2019r bwriad o ddathlu llwyddiant ac ymdrech eich busnes i barhau ar hyd y llwybr di-blastig."}]